《宿富乐山赠海公禅老大师》
宋代·戴蒙

芙蓉溪畔石连松，殿阁峥嵘倚半空。一念超居无色界，几人长半广寒宫。

佳宾喜上山头月，密友时来竹下风。除却少多元本物，泥牛哮吼任西东。

作者简介：宋温州永嘉人，字养伯。光宗绍熙元年，改名野，登进士第。调丽水尉，以公事忤郡将，弃官从朱熹于武夷。后自念假名易途之非，复旧名应乡举，再试不中。御史王颖叔言于朝，诏以初名复官。